== Beslutningsteoriens historie ==
Den første formelle anvendelse af beslutningsteori var [[Pascals væddemål]], der omkring [[1660]] formuleredes af den [[franskmænd|franske]] [[filosofi|filosof]] og [[matematiker]] [[Blaise Pascal]] i hans hovedværk ''Tanker''. <ref>Politikens bog om moderne videnskabsteori, s. 258-60</ref> Her optræder ideen om ''forventet værdi''.
 
Forventet værdi kan forklares således: Man forestiller sig en person, der står over for en række handlingsmuligheder, og som skal beslutte sig for én af dem. Hver af handlingsmulighederne kan give anledning til mere end ét resultat, dog med forskellige grader af sandsynlighed. Den rationelle fremgangsmåde vil nu være at identificere de mulige resultater af de mulige handlinger, bestemme deres værdier (positive eller negative), og bestemme graden af sandsynlighed for, at de vil ske. Man skal nu, for hver enkelt resultats vedkommende, multiplicere sandsynligheden for at de vil ske (angivet ved et tal) med værdien af resultatet (ligeledes angivet ved et tal, positivt eller negativt). Resultatet af multiplikationen af de to tal er den "forventede værdi". På den baggrund skal man beslutte sig for at foretage den handling, hvis mulige resultater tilsammen har den højeste forventede værdi.
Matematik